Ahlussunah Wal-jama'ah
Areuti ahlussunnah (bahsa Arab: أهل السنة والجماعة, ahl al-sunna wal-jamāʿa), nakeuh ureuëng nyang seutot sunnah Nabi. Areuti wal jama'ah, ureuëng nyang meui'tikeuët lagèë i'tikëuët sahbat-sahbat Nabi. Nyoë meunurôt nyang na lam saboh hadih riwayat Thabraniy.
[andam] Tarèh
Bak akhé abad keu lhèë Hijriah, lahé saboh peureuté nyang geupeunan Ahlussunnah Wal Jama'ah, nyang geupimpin lé duwa droë ulama rayek, nyakni Syeikh Abu Hasan 'Ali Al Asy'ari ngon Syeikh Abu Mansur Al Maturidi. Ulama nyoëkeuh nyang peubeudoh keulayi ètikeuët-ètikeuët nyang muwafakat lam Kureu'an ngon Hadih Nabi saw.. Kalimat Ahlussunnah wal Jama'ah meujan-jan na geukheun Ahlussunnah mantong atawa Sunniy. Na cit nyang kheun 'Asy'ari atawa Asy'ariyah, sabab geupeuhubông ngon gurèë rayek nyang phôn nyankeuh Syeikh Abu Hasan 'Ali Al Asy'ari.
[andam] Dapeuta Paneuëk Ètikeuët Ahlussunnah
- Iman nakeuh ikrar/kheun ngon lidah seureuta tapeubeutôy lam haté peukara-peukara nyang geuba lé Rasulullah saw.. Iman nyang sampôreuna nakeuh taikrar deungon lidah tapeubeutôy lam haté, tapubuët ngon anggèëta badan.
- Tuhan nyan na, nangeuh Allah. Na 99 boh Asma'ul Husna.
- Allah na sipheuët nyang cukôp that le, na sipheuët jalal (rayek), jamal (lagak, tari), kamal (samporeuna).
- Na 20 boh sifeuët nyang wajéb taturi lé geutanyoë ureuëng mukmin, nakeuh 20 boh sifeuët nyang wajéb, 20 boh sifeuët nyang môseutahé, saboh sifeuët nyang harôih/jaiz.
ace_Latn ace_Latn war_Latn ace_Latn ace_Latn ace_Latn ace_Latn ace_Latn ace_Latn